Քաղաքացիական Ծառայության Պաշտոնի Անձնագիր
10-32.2-Ղ3-2 վարչության պետ(2026-09-09 )
1. Ընդհանուր դրույթներ
1.1 Պաշտոնի Անվանում, Ծածկագիր
Աշխատանքի և սոցիալական հարցերի նախարարություն | Զբաղվածության քաղաքականության վարչություն | վարչության պետ, (10-32.2-Ղ3-2)
1.2 Ենթակա և հաշվետու է
Վարչության պետն անմիջական ենթակա և հաշվետու է Նախարարին:
1.3 Ենթակա և հաշվետու պաշտոններ
Վարչության պետին անմիջական ենթակա և հաշվետու են Վարչության բաժնի պետերը։
1.4 Փոխարինող պաշտոնի կամ պաշտոնների անվանումները
Վարչության պետի բացակայության դեպքում նրան փոխարինում է Վարչության բաժնի պետերից մեկը: 
1.5 Աշխատավայր
Հայաստան, ք. Երևան, Կենտրոն վարչական շրջան, Կառավարական շենք N 3

2. Պաշտոնի բնութագիր
2.1 Աշխատանքի բնույթը (գործառույթներ), Իրավունքները, Պարտականությունները
1. կազմակերպում է զբաղվածության ոլորտին առնչվող ռազմավարական փաստաթղթերի մշակման աշխատանքներին մասնակցությունը,
2. կազմակերպում է զբաղվածության, աշխատուժի զարգացման և մասնագիտական կողմնորոշման բնագավառը կարգավորող օրենսդրության կատարելագործման նպատակով առաջարկությունների մշակման, դրանց ներդրման աշխատանքները.
3. կազմակերպում է զբաղվածության կարգավորման և աշխատուժի զարգացման նպատակով, աշխատաշուկայի ձևավորված պահանջներին համապատասխան, զբաղվածության պետական ծրագրերի մշակման և իրականացման աշխատանքները.
4. կազմակերպում է զբաղվածության պետական ծրագրերի և միջոցառումների իրականացման արդյունքների վերաբերյալ հաշվետվությունների ընդունման, վերլուծության և դրա հիման վրա առաջարկությունների ներկայացման աշխատանքները.
5. կազմակերպում է զբաղվածության, այդ թվում աշխատուժի զարգացման և մասնագիտական կողմնորոշման պետական քաղաքականություն մշակելիս զբաղվածության ոլորտի ընթացիկ իրավիճակի ուսումնասիրության իրականացման աշխատանքները, ինչպես նաև մասնակցությունը իրականացվող քաղաքականության մոնիթորինգին. 
6. կազմակերպում է աշխատուժի ներքին և արտաքին տեղաշարժը կարգավորող օրենսդրության կատարելագործման նպատակով առաջարկությունների մշակման աշխատանքները.
7. կազմակերպում է ֆորմալ և ոչ ֆորմալ կրթության համակարգում ողջ կյանքի ընթացքում անձի մասնագիտական կողմնորոշման և կարիերայի ուղղորդման մոդելների և աշխատաշուկայի արագ փոփոխվող պայմաններին համապատասխան մեթոդաբանության մշակումը և կիրառումը.
8. կազմակերպում է անկախ տարիքից և սոցիալական կարգավիճակից՝ անձանց մասնագիտական կողմնորոշման և կարիերայի ուղղորդման ծառայությունների մեթոդաբանության մշակումն ու կիրառումը.
9. կազմակերպում է մասնագիտական կողմնորոշման և կարիերայի ուղղորդման ծառայություններ իրականացնող մասնագետների վերապատրաստման կարիքի գնահատման, կարողությունների զարգացման, մշտադիտարկման և սուպերվիզիայի իրականացման աշխատանքները. 
10. կազմակերպում է աշխատուժի զարգացման և մասնագիտական կողմնորոշման քաղաքականությանը վերաբերող օրենսդրության կատարելագործման, աշխատուժի տեղաշարժի կարգավորման վերաբերյալ Նախարարություն ներկայացված առաջարկությունների քննարկումն ու ամփոփումը.
11. կազմակերպում է Հայաստանի Հանրապետության  պետական միջնաժամկետ ծախսերի ծրագրի և Հայաստանի Հանրապետության պետական բյուջեի զբաղվածության ոլորտին առնչվող հիմնական ցուցանիշների մշակման աշխատանքներին մասնակցությունը. 
12. կազմակերպում է զբաղվածության ոլորտը կանոնակարգող օրենսդրության հիմնահարցերին, ինչպես նաև աշխատուժի զարգացման և մասնագիտական կողմնորոշման քաղաքականությանը նվիրված սեմինարների, գիտաժողովների և այլ միջոցառումների կազմակերպման աշխատանքները. 
13. կազմակերպում է քաղաքացիների առաջարկությունների, դիմումների և բողոքների ուսումնասիրության, քննարկման, ինչպես նաև զբաղվածության ոլորտը կարգավորող օրենսդրության վերաբերյալ պարզաբանումների տրամադրման և խորհրդատվական օգնության աշխատանքները.
14. կազմակերպում է Նախարարության միջազգային հարաբերությունների վարչության հետ համատեղ զբաղվածության ոլորտում գործող հասարակական և միջազգային կազմակերպությունների հետ համագործակցություն.
15. կազմակերպում է Նախարարության տեղեկատվության և հասարակայնության հետ կապերի բաժնի հետ համատեղ զանգվածային լրատվության և հանրային իրազեկման այլ միջոցներով զբաղվածության ոլորտում վարվող քաղաքականության և իրականացվող ծրագրերի լուսաբանման աշխատանքները։
Իրավունքները.
· ունենալ ծառայողական պարտականությունների կատարման համար անհրաժեշտ փաստաթղթերի հասանելիություն. 
· համագործակցել Վարչության գործառույթների և լիազորությունների շրջանակներում նախարարության այլ ստորաբաժանումների, պետական այլ գերատեսչությունների, մարմինների, հասարակական և միջազգային կազմակերպությունների  հետ.
· ստանալ ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր.
· ունենալ ծառայողական պարտականությունների կատարման համար անհրաժեշտ փաստաթղթերի հասանելիություն.
· այլ մարմիններից, պաշտոնատար անձանցից ստանալ Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր.
· գլխավոր քարտուղարին ներկայացնել առաջարկություններ՝ Վարչության աշխատանքներին մասնագետներ, փորձագետներ, գիտական հաստատությունների ներկայացուցիչներ ներգրավելու, ինչպես նաև աշխատանքային խմբեր կազմավորելու համար.
· Վարչության առջև դրված գործառույթների և խնդիրների իրականացման հետ կապված հրավիրել խորհրդակցություններ՝ դրանց մասնակից դարձնելով համապատասխան մարմինների պաշտոնատար անձանց, մասնագետների, փորձագետների.
· ուսումնասիրել Վարչության գործառույթները կարգավորող իրավական ակտերը.
· կազմակերպել առաջադրված խնդիրների լուծման շուրջ մասնագիտական քննարկումներ, խորհրդակցություններ, աշխատանքային հանդիպումներ.
· մասնակցել Վարչության գործառույթներից բխող սեմինարներին, համաժողովներին, աշխատանքային քննարկումներին և միջազգային կազմակերպությունների ներկայացուցիչների հետ հանդիպումներին.
· ներկայացնել համապատասխան զեկուցումներ՝ իր կողմից սպասարկվող ոլորտին առնչվող համապատասխան մարմիններում, ինչպես նաև պաշտոնատար անձանց կողմից կատարվող աշխատանքների վիճակի մասին:
Պարտականությունները.
· հետևել զբաղվածության, աշխատուժի զարգացման և մասնագիտական կողմնորոշման բնագավառը կարգավորող օրենսդրության կատարելագործման նպատակով առաջարկությունների մշակման, դրանց ներդրման աշխատանքներին.
· հետևել զբաղվածության պետական ծրագրերի և միջոցառումների իրականացման արդյունքների վերաբերյալ հաշվետվությունների ընդունման, վերլուծության և դրա հիման վրա առաջարկությունների ներկայացման աշխատանքներին.
· ստուգել զբաղվածության, այդ թվում աշխատուժի զարգացման և մասնագիտական կողմնորոշման պետական քաղաքականություն մշակելիս զբաղվածության ոլորտի ընթացիկ իրավիճակի ուսումնասիրության իրականացման աշխատանքները և ներկայացնել համապատասխան առաջարկություններ.
· ամփոփել աշխատուժի զարգացման և մասնագիտական կողմնորոշման քաղաքականությանը վերաբերող օրենսդրության կատարելագործման, աշխատուժի տեղաշարժի կարգավորման վերաբերյալ Նախարարություն ներկայացված առաջարկությունները և քննարկել դրանք.
· Վարչության լիազորությունների շրջանակներում նախապատրաստել առաջարկություններ, տեղեկանքներ, հաշվետվություններ, միջնորդագրեր, զեկուցագրեր և այլ գրություններ. 
· գլխավոր քարտուղարին ներկայացնել Վարչության աշխատանքային ծրագրերը.
· գլխավոր քարտուղարի հանձնարարությամբ կատարել քաղաքացիների ընդունելություն. 
· ստուգել քաղաքացիների առաջարկությունների, դիմումների և բողոքների ուսումնասիրության, քննարկման, ինչպես նաև զբաղվածության ոլորտը կարգավորող օրենսդրության վերաբերյալ պարզաբանումների տրամադրման և խորհրդատվական օգնության աշխատանքները.
· վերլուծել Նախարարության միջազգային հարաբերությունների վարչության հետ համատեղ զբաղվածության ոլորտում գործող հասարակական և միջազգային կազմակերպությունների հետ համագործակցության աշխատանքները.
· հետևել Նախարարության տեղեկատվության և հասարակայնության հետ կապերի բաժնի հետ համատեղ զանգվածային լրատվության և հանրային իրազեկման այլ միջոցներով զբաղվածության ոլորտում վարվող քաղաքականության և իրականացվող ծրագրերի լուսաբանման աշխատանքներին.
· հետևել Վարչության առջև դրված գործառույթներից և խնդիրներից բխող իրավական ակտերի նախագծերի, առաջարկությունների, եզրակացությունների, այլ փաստաթղթերի ինչպես նաև դրանց վերաբերյալ մեթոդական պարզաբանումների և ուղեցույցերի մշակման աշխատանքներին.
· նախապատրաստել ոլորտին առնչվող Հայաստանի Հանրապետության կողմից վավերացված Աշխատանքի միջազգային կազմակերպության կոնվենցիաներով և Վերանայված եվրոպական սոցիալական խարտիայով պահանջվող հաշվետվություններ, զեկույցներ և այլ անհրաժեշտ նյութեր, լրացնել հարցաշարեր, ինչպես նաև ստուգել ԵՄ, ԵԱՏՄ, ԱՊՀ համագործակցության շրջանակներում համապատասխան աշխատանքները։

3 Պաշտոնին ներկայացվող պահանջներ
3.1 Կրթություն, որակավորման աստիճանը
Ուղղություն: ՍՈՑԻԱԼԱԿԱՆ ԳԻՏՈՒԹՅՈՒՆՆԵՐ, ԼՐԱԳՐՈՒԹՅՈՒՆ ԵՎ ՏԵՂԵԿԱՏՎԱԿԱՆ ԳԻՏՈՒԹՅՈՒՆՆԵՐ
Ոլորտ: ՍՈՑԻԱԼԱԿԱՆ ԵՎ ՎԱՐՔԱԲԱՆԱԿԱՆ ԳԻՏՈՒԹՅՈՒՆՆԵՐ
Ուղղություն: ԳՈՐԾԱՐԱՐՈՒԹՅՈՒՆ, ՎԱՐՉԱՐԱՐՈՒԹՅՈՒՆ ԵՎ ԻՐԱՎՈՒՆՔ
Ոլորտ: ԳՈՐԾԱՐԱՐՈՒԹՅՈՒՆ ԵՎ ՎԱՐՉԱՐԱՐՈՒԹՅՈՒՆ
Ուղղություն: ԳՈՐԾԱՐԱՐՈՒԹՅՈՒՆ, ՎԱՐՉԱՐԱՐՈՒԹՅՈՒՆ ԵՎ ԻՐԱՎՈՒՆՔ
Ոլորտ: ԻՐԱՎՈՒՆՔ
3.2 Մասնագիտական գիտելիքները
Ունի գործառույթների իրականացման համար անհրաժեշտ գիտելիքներ։
3.3 Աշխատանքային ստաժ, աշխատանքի բնագավառում փորձը
Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ իրավունքի կամ տնտեսագիտության բնագավառում՝ չորս տարվա աշխատանքային ստաժ:
3.4 Անհրաժեշտ կոմպետենցիաներ
· ԸՆԴՀԱՆՐԱԿԱՆ
· Քաղաքականության վերլուծություն, մոնիթորինգ
· Ծրագրերի կառավարում
· Բարեվարքություն
· Խնդրի լուծում
· Աշխատակազմի կառավարում
· Որոշումների կայացում
· ԸՆՏՐԱՆՔԱՅԻՆ
· Կառավարում արտակարգ իրավիճակներում
· Բանակցությունների վարում
· Փոփոխությունների կառավարում
· Տարածքային կառավարում
· Կոնֆլիկտների կառավարում
· Հասարակության հետ կապերի ապահովում
· Տեղեկատվական տեխնոլոգիաներ և հեռահաղորդակցություն
· Ծառայությունների մատուցում
· Բողոքների բավարարում
· Ժամանակի կառավարում
· Ելույթների նախապատրաստում և կազմակերպում
· Ժողովների և խորհրդակցությունների կազմակերպում և վարում
· Փաստաթղթերի նախապատրաստում
· Ֆինանսների և ռեսուրսների կառավարում

4 Կազմակերպական շրջանակ
4.1 Աշխատանքի կազմակերպման և ղեկավարման պատասխանատվությունը
Պատասխանատու է համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման համար։
4.2 Որոշումներ կայացնելու լիազորությունները
Կայացնում է որոշումներ համապատասխան մարմնի մեկ ոլորտի համար իրավասու կառուցվածքային ստորաբաժանման աշխատանքների կազմակերպման և ղեկավարման շրջանակներում։ 
4.3 Գործունեության ազդեցությունը
Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և իր լիազորությունների իրականացման արդյունքում այլ անձանց և մարմինների վրա ազդեցություն, և ազդեցությունը սահմանափակվում է համապետական մակարդակով որոշակի ոլորտով։ 
4.4 Շփումները և ներկայացուցչությունը
Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը և  մարմինը:
4.5 Խնդիրների բարդությունը և դրանց լուծումը
Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող  կառուցվածքային ստորաբաժանման խնդիրները և դրանց տալիս լուծումներ։

